**Spoznávanie krás nášho Slovenska.**

Termín konania : **12.10.2019**

Miesto zrazu : **Nové Mesto nad Váhom, parkovisko pri Bille** /za poliklinikou/

Hodina zrazu : odchod o **8.30**  príchod okolo **18.00**

Doprava : autobusom

Predpokladaná trasa :

Čachtice – Podolie – Vrbové – Košariská – Bradlo Mohyla M.R. Štefánika – Brezová pod Bradlom- späť cez Myjavu – Starú Turú

Návšteva Čachtíc :

* prejdeme okolo **Božej muky** pri cintoríne
* zastavíme sa pri **kaplnke so sochou sv. Jána Nepomuckého, pomníka vojakov padlých v prvej a druhej svetovej vojne a soche panny Márie lurdskej v jaskyni**
* navštívime **Draškovičov kaštieľ** – prehliadka **múzea** /Alžbeta Bátoryová.../
* pozrieme si **pamätnú tabuľu Tatrínu** - popredné osobnosti vtedajšieho národného hnutia sa tu dohodli na pravopise slovenčiny, uzniesli sa *na reč spisovnú povýšiť slovenčinu*,
* pozrieme si barokový **Mariánsky stĺp** a barokovú **Golgotu**
* na námestí sa môžete odfotiť pri drevenej soche Alžbety Bátoryovej
* cestou uvidíme **sochu sv. Floriána**.

Ďalšou zastávkou budePodolie :

* **Park miniatúr**, kde je umiestnených 68 modelov hradov, zámkov, kostolíkov, chát, rozhľadní a rodných domov.

Vo Vrbovom si pozrieme :

* šikmú vežu, ktorá je v porovnaní so základmi naklonená o 99 cm, aj vďaka tomu ju prezývajú „slovenskou Pisou“
* pamätník Mórica Beňovského –najslávnejší vrbovský rodák
* kúriu Mórica Beňovského
* Synagógu.

V Košariskách navštívime :

* múzeum M. R. Štefánika, ktoré sa nachádza v jeho rodnom dome, evanjelickej fare.

Ďalej sa tu nachádza :

* Národný dom Štefánikov, Jubilejná škola, pamätník pôvodnej školy, pamätník obetiam 1. Svetovej vojny, pamätník partizánskych bojovníkov v Lopušej doline, pamätník obetiam 2. Svetovej vojny, pamätná tabuľa oslobodenia obce.

Na Bradle si pozrieme :

* Mohylu M. R. Štefánika – jeho hrob - symbol samostatnosti a slobody nášho národa a pamätník významnej historickej udalosti, kedy sa Slováci zaradili medzi slobodné národy sveta.

V Brezovej pod Bradlom navštívime pamätnú izbu Dušana Samuela Jurkoviča :

* návštevu Pamätnej izby architekta Dušana Samuela Jurkoviča, ktorá ponúkne možnosť urobiť si názornú predstavu o jeho živote a dielach. Venuje sa jeho tvorbe v kraji, vrátane predstavenia jeho vrcholného diela - Mohyly Milana Rastislava Štefánika na Bradle.

Cena výletu:

-pri nahlásení sa **do 6.10. /nedeľa/ je 13,- €**

**-**pri nahlásení sa **od 7.10. /pondelok/ je 17,- €**

-v cene výletu je zahrnutá doprava a služby delegáta

Cena vstupov do múzeí:

Vstup do múzea v Čachticiach : Dospelí : 2,0 €

Deti, študenti, dôchodcovia 1,00 €

Vstup do Parku miniatúr : Deti do 6r zdarma

Deti 6-26r, študenti 3 €

Dospelí 4€

Dôchodcovia, ZŤP 3€

Vstup do múzea M.R.Štefánika : Dospelí: 3,0 €

Študenti, dôchodci 2,00 €

Deti do 6 r., ZTP, seniori nad 70 r. zdarma

Vstup do izby Samuela Jurkoviča : Dobrovoľné vstupné.

**Stravovanie** :i- počas cesty sa zastavíme vo Vrbovom, kde je možnosť naobedovať sa v reštaurácii. Záujem o obed si treba popredu nahlásiť, aby sa mohla zabezpečiť vhodná reštaurácia so zodpovedajúcou kapacitou. Desiatu, olovrant a pitie si vezmite so sebou.

V prípade záujmu nás kontaktujte na :

TIAMON s.r.o., Nové Mesto nad Váhom

Kontakt : +421 948 68 11 37,

+421 949 184 111

Podujatia nájdete aj na Facebooku : Tiamon Svet

Tešíme sa na Vás a veríme, že si z výletu odnesiete veľa pekných zážitkov, vedomostí

a v neposlednej rade aj veľa dobrej nálady.

Do skorého videnia, Krajňanská Janka.